Carolus Henricus Baker

Carolus Henricus Baker, Anglice communiter Charles H. Baker Jr. (ad Zellwood Floridae die 25 Decembris 1895 natus; mortuus iuxta Naples Floridae die 11 Novembris 1987) fuit diurnarius et auctor de rebus gastronomicis.

Hartfordiae apud Collegium Trinitatis eruditus, breve temporis spatium in officinis industrialibus operam dedit; postea Novi Eboraci editor libellorum diurnariusque laborabat, unde, peregrinationem navalem sub titulo adnuntiatoris incipiens, Paulinam Paulsen haeredem divitissimam incurrit et mox in matrimonium duxit. Cum ea deinde domum prope Miamiam, nomine Java Head, aedificari iussit: ibi triginta annos habitavit, annis insequentibus in nova domo Java Head East, denuo iuxta Naples. Crebriter per mundum itinera fecit commentationesque in libellis Esquire, Town & Country, Gourmet scripsit. Librum laudatissimum The Gentleman's Companion anno 1939 in duo volumina divisum divulgari iussit, primo de gastronomia exotica, altero de gallicaudis aliisque potionibus; sed in ambobus de convivis interdum celebribus, per exempla Ernesto Hemingway, Gulielmo Faulkner.

 Opera 
 1928 (editor; auctoribus Arthuro Schnitzler aliisque) : Rejections of 1927. Garden City Novi Eboraci: Doubleday, Doran, 1928) [Fabularum collectio]
 1939 : The gentleman's companion, Volume I: being an exotic cookery book, or Around the world with knife, fork and spoon. Novi Eboraci: Derrydale Press, 1939
 1939 : The gentleman's companion, Volume II: being an exotic drinking book, or Around the world with jigger, beaker and flask. Novi Eboraci: Derrydale Press, 1939 Textus
 2a editio amborum: 1946. Textus 2i voluminis — 3a ed. 1991. — 4a ed. 2001, titulis Knife, fork & spoon et Jigger, beaker & glass
 1946 : Blood of the Lamb (Novi Eboraci: Rinehart, 1946): reimpressa 1951. [Mythistoria]
 1951 : The South American gentleman's companion [volume I], being an exotic cookery book, or Up and down the Andes with knife, fork and spoon. Novi Eboraci: Crown Publishers. Exemplar mutuabile
 1951 : The South American gentleman's companion [volume II], being an exotic drinking book, or Up and down the Andes withjigger, beaker and flask. Novi Eboraci: Crown Publishers 
 1959 : The Esquire Culinary Companion. Novi Eboraci: Crown Publishers

 Bibliographia 
 "Florida Flatwoods: Blood of the lamb, Charles H. Baker Jr., Rinehart ($2.50)" (recensio) in Time (22 Aprilis 1946)
 Craig Claiborne, "Recipe for Pleasure; The Esquire Culinary Companion" (recensio) in New York Times Book Review (2 Augusti 1959); Situs venalis
 Mark Ellwood, "Meet Charles H. Baker, Forgotten Cocktail Icon" in Conde Nast Traveler (26 Iulii 2017)
 Margaria Fichtner, "Gentleman's Gentleman" in Miami Herald (18 Martii 2002)


 Nexus externi 
 Bibliographia brevis

Categoria:Nati 1895
Categoria:Mortui 1987
Categoria:Diurnarii Civitatum Foederatarum
Categoria:Scriptores de re cibaria
Categoria:Alumni Collegii Trinitatis (Connecticuta)
Categoria:Scriptores itinerum
Categoria:Scriptores de re potoria